Ed Sanders

**Ed Sanders** (* 17. august 1939 Kansas City Missouri USA) je americký básnik, spevák, hudobný skladateľ, sociálny aktivista, environmentalista, vydavateľ a dlhoročný člen kapely The Fugs. Je nazývaný mostom medzi Beat Generation a Hippies. 

## Život
Ed Sanders sa narodil v štáte Missouri. V roku 1958 nedokončil Missourskú univerzitu a odišiel do Greenwich Village. V auguste roku 1961 ho zatkla polícia za nepovolený pokus dostať sa na ponorku Polaris s jadrovými zbraňami, keď ju práve uvádzali do služby. Nejaký čas strávil kvôli tomu vo väzení a vytvoril o svojom zážitku tridsaťstranovú poému „Báseň z väzenia“, ktorú prepašoval napísanú na toaletnom papieri a cigaretových krabičkách. Túto báseň publikoval vo svojom vydavateľstve Lawrence Ferlinghetti.

V roku 1964 absolvoval klasickú filológiu ( gréčtinu) na Newyorskej univerzite a o rok neskôr sa stal spoluzakladateľom folk-rockovej kapely The Fugs spolu s Tuli Kupfebergom.  

V New Yorku si otvoril obchod s knihami pod názvom „Peace Eye Bookstore“, ktorý sa stal miestom stretávania sa bohémov, radikálov a spisovateľov. 1. januára 1966 mu ho polícia zatvorila a obvinila ho z obscénnostií, proti čomu ho bránila a zastupovala nezisková organizácia Americká únia občianskych slobôd (ACLU).

V 1968 podpísal protest "Writers and Editors War Tax Protest", ktorá odmietala platiť dane na protest proti vojne vo Vietname podobne ako väčšina bítnikov.. 

V roku 1977 sa usadil vo Woodstocku, kde dodnes vydáva týždenník „Woodstock Journal.“ Vlastní aj kníhkupectvo.
17. februára 1967 sa objavil na obálke časopisu Life Magazine, kde ho vyhlásili za „vodcu newyorskej kultúry Others“.

Je nositeľom „Americkej knižnej ceny za rok 1988“. Dosiaľ vydal 5-zväzkovú vlastnú publikáciu „Dejiny Ameriky vo veršoch“ (America: A History in Verse).

V roku 2007 sa zúčastnil na „Pražskom festivale spisovateľov“ spolu s kapelou The Plastic People of the Universe.

### Beatnik
Bítnickú kultúru si začal všímať na strednej škole v Missouri, prečítal Vytie a zmenilo mu to život. Keď odišiel do New Yorku, začal navštevovať všetky bítnické čítačky poézie a začal písať. 

Sanders je aj zakladateľom literárneho hnutia „Investigative Poetry movement“. Jeho manifest z 1976 pod názvom Investigative Poetry publikoval v Lawrence Ferlinghettiho „City Lights Books“ a tento mal vplyv na investigatívnu tvorbu a poéziu počas nasledovných desaťročí. V 1990 začal používať princípy Investígatívnej poézie aby vytvoril sériu kníh s dlhými poémami o postavách literatúry a americkej histórie. Patria medzi ne napríklad  „Chekhov, 1968: A History in Verse“ a The „Poetry and Life of Allen Ginsberg“. 

V 1998 začal Sanders prácu na 9-zväzkovom „America, A History in Verse“. Prvých päť dielov pojednáva o histórii 20. storočia a vyšlo na CD, kde nahrali viac ako 2000 strán tohto diela.

## Dielo
### Vybrané literárne diela
* *Poem from Jail*, San Francisco: City Lights Books, 1963
* *Peace Eye* (1966)
* *Shards of God* (1970)
* *The Family: The Story of Charles Manson's Dune Buggy Attack Battalion* (1971, New Edition, 1990)
* *Egyptian Hieroglyphics* (1973)
* *Tales of Beatnik Glory*, Volume 1 (1975)
* *Investigative Poetry* (1976)
* *20,000 A.D.* (1976)
* *Fame & Love in New York* (1980)
* *The Z-D Generation* (1981)
* *The Cutting Prow* (1983)
* *Hymn to Maple Syrup & Other Poems* (1985)
* *Thirsting for Peace in a Raging Century: Selected Poems 1961–1985* (1987)
* *Poems for Robin* (1987)
* *Tales of Beatnik Glory, Volumes 1 & 2* (1990) New York: Citadel Underground. ISBN 978-0-8065-1172-6
* *Hymn to the Rebel Cafe* (1993)
* *Chekhov* (1995)
* *1968: A History in Verse* (1997)
* *America, A History in Verse, Vol. 1* (1900 – 1939) (2000)
* *The Poetry and Life of Allen Ginsberg*, The Overlook Press (2000)
* *America, A History in Verse, Vol. 2* (1940 – 1961) (2001)
* *America, A History in Verse, Vol. 3* (1962 – 1970) (2004)
* "Poems for New Orleans" (2004)
* "Edward Sanders: *Glyphs" The Brother in Elysium* (2011)
*  Ed Sanders (December 13, 2011). *Fug You: An Informal History of the Peace Eye Bookstore, the Fuck You Press, the Fugs, and Counterculture in the Lower East Side*. Da Capo Press. ISBN 978-0-306-81943-8.
* Sen o šesťdesiatomôsmom, báseň

### Vlastná diskografia
* *Sanders' Truckstop*, 1969
* *Beer Cans on the Moon*, 1972
* *Yiddish-speaking socialist of the Lower East Side*, 1991
* *Songs in ancient Greek*, 1992
* *American Bard*, 1996
* *Thirsting for Peace*, 2005
* *Poems for New Orleans*, 2007
* *Sanders' Truckstop*, 1969
* *Beer Cans on the Moon*, 1972
* *Yiddish-speaking socialist of the Lower East Side*, 1991
* *Songs in ancient Greek*, 1992
* *American Bard*, 1996
* *Thirsting for Peace*, 2005
* *Poems for New Orleans*, 2007

## Referencie


## Zdroje
* *Beatnici*, Marián Andričík, antológia, Slovart, 2010, strany 145-152, ISBN 978-80-8085-633-5
* 

Kategória:Beat generation
Kategória:Básnici USA
Kategória:Osobnosti z Kansas City (Missouri)